Հերթը իմն էր։ Ես հարցրի լուսնոտության պատճառների մասին և սկսեցի առաջ ընկնել: Հիմա նկարիչը ձեռքերը կբարձրացնի և… Ես դեռ շունչ չէի առել, երբ… Հետո ես հարցրի Լոնդոնի հիմնադրման տարին, հիշեցի Էյնշտեյնին և Օպենհեյմերին, որոնց անունները հիմա միշտ էլ կարելի է հանդիպել սպիտակ ոտանավորներում։ Նկարիչն ինձ հարցրեց ինչ-որ աֆրիկյան մի ցեղի էպոսի վերնագիրը և աշխարհի ամենագեր դասական գրողի անունը: Հերթն իմն էր, ես որոշեցի երկիր մոլորակից դուրս գալ, անցա տիեզերական մարմիններին։ Տիեզերքում ես ու նկարիչը շարունակեցինք հարց ու պատասխանի մենամարտը։